जानें, सुनील गावस्‍कर ने क्‍यों कहा, 'टीम इंडिया के टॉप 3 बल्‍लेबाजों से दुनिया को जलन होती है'  
कहा -लगातार रनों का अंबार लगा रहे हमारे शीर्ष 3 बल्‍लेबाज
रोहित-रहाणे की जोड़ी ने तीन शतकीय साझेदारी निभाईं
कप्‍तान विराट कोहली ने भी सीरीज में 180 रन बनाए
टीम इंडिया के कप्‍तान विराट कोहली पांच मैचों की सीरीज में कोई शतक तो नहीं बना पाए, लेकिन उन्‍होंने 36 के औसत से 180 रन बनाए. इसमें 92 रन उनका सर्वोच्‍च स्‍कोर रहा. एक  बार 0 पर आउट होने क बावजूदा सीरीज में रनों के मामले में वे छठे स्‍थान पर रहे. नागपुर वनडे में कोहली की 55गेंदों पर 39 रन की पारी के बारे में सनी ने कहा, 'यह बैटिंग के लिहाज से आसान पिच नहीं थी. इस पिच पर कुछ समय गुजारने के बाद ही आप इसके अभ्‍यस्‍त हो पा रहे थे. बॉल अच्‍छी तरह से बैट पर नहीं आ रही थी. इसलिए शुरुआत में अपनी टाइमिंग को लेकर विराट कुछ संघर्ष करते दिखे. वैसे भी रोहित और रहाणे ने टीम इंडिया को जिस तरह की शुरुआत दी थी, उस स्थिति में विराट के लिए करने को बहुत कुछ नहीं था. '